ব্রাহ্মণবাড়িয়া জেলা বিএনপি’র সভাপতি ও সাবেক প্রতিমন্ত্রী বর্ষীয়ান নেতা এ্যাডঃ হারুন আল রশীদ ও সদর উপজেলা বিএনপি’র সভাপতি ইঞ্জিনিয়ার খালেদ হোসেন মাহবুব শ্যামলের বাড়িতে বোমা হামলার ঘটনায় নিন্দা জ্ঞাপন করেছেন ব্রাহ্মণবাড়িয়া-৩ আসনের আওয়ামী লীগের নির্বাহী সদস্য র.আ.ম উবায়দুল মোকতাদির চোধুরী এমপি। এক বিবৃতিতে তিনি এ ঘটনার নিন্দা জানান। বিবৃতিতে তিনি বলেন, নেতাদের বাড়িতে, অফিসে বোমা হামলার ঘটনা অত্যন্ত ঘৃণ্য অপরাধ। তিনি আরো বলেন, আমি জানি দীর্ঘদিন ধরে বিএনপি নেতা হারুন আল রশিদ ও ইঞ্জিনিয়ার শ্যামলের অনুসারীদের মধ্যে মনোনয়ন নিয়ে বিরোধ চলে আসছে। তাদের চরম বিরোধ ও কোন্দলের জের ধরেই এ হামলা হয়েছে বলেই আমরা মনে করি। তারা আমার অফিসেও বোমা হামলা চালিয়ে ছিলো। এ হামলার ঘটনা আড়াল করতেই তারা নিজেদের নেতাদের বাড়িতে বোমা হামলা চালিয়েছে। (প্রেসবিজ্ঞপ্তি)